
Készült az Ága-Boga Nagycsaládosok Érdi egyesülete Közgyűlésén, 2017.május 26. napján, az Érd-parkvárosi Baptista Gyülekezet Imaházában (2030 Érd Bajcsy-Zsilinszky u 163 ).
A 18 órára meghirdetett időpontban nem jelent meg a Közgyűlés határozatképességéhez szükséges létszámú tag, ezért 18.30 órára a Közgyűlés ismét összehívásra került.
A megismételt Közgyűlés a megjelentek létszámától függetlenül határozatképes.

Elsőként Tóth Andor, a z Ága-Boga Nagycsaládosok Érdi Egyesületének elnöke köszöntötte a megjelenteket.
Megállapította, hogy a csatolt jelenléti ív szerint jelen van 42 rendes tag, tehát 42 fő rendelkezik szavazati joggal, a közgyűlés határozatképes.
Majd ismertette a napirendi pontokat:
1. Levezető elnök, jegyzőkönyvvezető, jegyzőkönyv hitelesítők megválasztása.
2. 2016. évi pénzügyi és szakmai beszámoló.
3. Egyéb adminisztratív dolgok megbeszélése.
4. Tisztújítással kapcsolatos teendők megvitatása.
5. Idei év programterveinek ismertetése, átgondolása.
6. elefonos megkeresések eredményeinek ismertetése
A jelenlevők a napirendi pontokat egyhangú szavazással elfogadták.

1. Levezető elnök, jegyzőkönyv vezető, jegyzőkönyv hitelesítők megválasztása 
A jelenlevő tagok levezető elnöknek Tóth Andort javasolják. A jelenlevők a levezető elnök személyét egyhangúan elfogadják.
Tóth Andor jegyzőkönyvvezetőnek Bódizs Évát javasolja. A jelenlevők a jegyzőkönyvvezető személyét egyhangú szavazással elfogadták.
Jegyzőkönyv hitelesítőnek Simonné Végh Rita, és Molnárné Bognár Éva jelentkezik.
A jelentkezőket a feladatra a jelenlévők egyhangú szavazással elfogadták.

2. 2016. évi beszámoló
Tóth Andor elnök ismerteti a szöveges beszámoló főbb pontjait.
A beszámolóval kapcsolatban megjegyezte, hogy nehézségek merültek fel a tavaly meghatározott cél elérésében, mivel a működéshez szükséges anyagi forrás csak októberben érkezett meg. Így annak bizonyos részeit már csak az idei programok megvalósulására tudtuk fordítani.Az idei évre már megkaptuk ezeket a pénzeket, így remélhetőleg nem kerülünk idén hasonlóan nehéz helyzetbe.
A nehézségek ellenére sikerült a tavalyi terveknek megfelelően pozitív pénzügyi évet zárni, ami nagyon fontos tény az egyesület életében, mivel így megtarthattunk közhasznúsági státusunkat.
Jelentős kiadás egyesületünk életében az adminisztrátorok bérezése nem csak az alkalmazottak, de az állam felé is!
Szintén nagy összeg évről évre az egyesület raktárként hívott, de közösségi rendezvényeknek, egyéb eseményeknek is helyszínt biztosító épületének fenntartási költségei.
Harmadik kiadási egység a telefon és informatikai költségek, amik szintén nem nélkülözhetők, és nem elhanyagolhatók.
Jelen vannak még egyéb járulékos költségek az egyesület fenntartásához, napi működéséhez.
Költségként merül fel még a rendezvényeink finanszírozása.
Ezzel kapcsolatban Tóth Andor elnök megjegyezte, hogy az elmúlt évek szomorú tapasztalata, hogy a már tíz éve kialakult hagyományosnak mondható rendezvényeinknek egyre kisebb a látogatottsága, jelenleg kb. 30-40 családot mozgatunk meg egy egy ilyen rendezvényen, a kb. 180 családból!
Felmerült a kérdés, hogy amit, és ahogy csinálunk, az jó-e?
Ezért is készült a telefonos kérdőív.
Beszélt a felszínre került problémákról, teendőkről.
Ezután Réti Olga írásban átadta a pénzügyi beszámolót.
Elmondta, hogy két sikeres pályázata volt az egyesületnek 2016-ban.
Mindkettőt Radó Móni írta.
Beszámolt arról is hogy a tagdíjbevételeink teszi ki az összbevételeink kb. felét.
Ekler Attila beszámolója szintén írásban csatolva lett.

A Felügyelő Bizottság áttekintette a beszámolókat, megtették megjegyzéseiket, javasolják az éves beszámoló elfogadását az egyesület részéről.
A beszámolót a jelenlévő tagság egyhangúlag elfogadta.
A szóbeli beszámoló elfogadását is egyhangúan megszavazta a jelenlévő tagság.

Teendő:
Május 31.-ig be kell küldeni a beszámolót a megfelelő helyekre!
4. Tisztújítás
A levelzető elnök megállapítja, hogy a jelen ülésen is a tagság kb. 20% -a van jelen.
Teljes tisztújításra van szükség. Részben a lejárt, lejáró mandátumok miatt, részben azért, mert a már régóta tisztségben lévő tagok elfáradtak, más feladataik elszólítják őket a tisztségüktől.
A feladatot a szeptember végi közgyűlésre kell halasztani, hogy kellőképpen elő lehessen készíteni, és megtalálni a megfelelő embereket, akik felelősen el tudják látni a feladatokat.
A résztvevők javaslata: a jelenlegi tisztségviselők a szeptember végi közgyűlésig mint ügyvivők vigyék tovább a feladatukat, előkészítve a szeptemberi eseményt. Megkeresve azokat az embereket, akik új lendületet adnak, új színt visznek az egyesület életébe.
Elhangzott, hogy a szeptember végéig ideiglenesen működő vezetőségnek legalább annyi pénzt kell a kasszában hagyni, amennyi az év végéig elég az egyesület működéséhez.
Ezt a közelgő szeptemberi nagy volumenű rendezvényünk fényében volt szükséges megjegyezni. 
Felmerült a kérdés, hogy mi történik, ha most nem szavazzuk meg ezt a javaslatot?
Ha nem hosszabbítjuk meg a mandátumokat, akkor most kell összehívni egy rendkívüli közgyűlést, és megválasztani az új tisztségviselőket.
Ha megszavazzuk a közgyűlés szeptemberre tolását, akkor van esély felelős új vezetőket találni.
Mi a helyzet, ha nem tudunk szeptember végéig megfelelő embereket találni?
Hiszen az elmúlt évek tapasztalata, hogy egy-két tisztségre is nehezen találtunk embert, most pedig 5-6 tisztségre keresünk tagokat?
ha nem tudunk megújulni, és nem lesz elég tisztviselőnk, akkor először technikailag, de igen hamar gyakorlatban is megszűnik az egyesület. De nem ez a cél!
Nagyon sok apró feladat van, nagyon sok ember munkájára van szükség.
Elnök úr szavazásra bocsájtja a tisztségviselők - mint ügyvivők további munkájának elfogadását a szeptemberi tisztújító ülésig.
A tisztségviselők további munkáját szeptember végéig a jelenlévő tagok egyhangúan elfogadták.
Tóth Andor elnök a jelölő bizottsági feladat megkezdésére Vágó László tagtársat kérte fel jelezve hogy keresni kell mellé jelölőbizottsági tagokat.
5. Szeptemberi régiós nap
Fontos előttünk álló feladat a szeptember 10-i régiós családi nap, amit részben a NOE, részben az Önkormányzat felkérésére, és kis mértékű anyagi támogatásával kell megoldanunk.
Ezzel közösen tartjuk meg egyesületünk fennállásának 10. évfordulóját.
Ez nagyon jó erőpróbája a közösségnek!
A rendezvény felelőse Molnárné Bognár Éva. 
A rendezvény az egész egyesület közös ügye, Éva ötleteket, és segítőket is vár!
Az ezzel kapcsolatos ügyek, felmerülő ötletek megbeszélése után Tóth Andor 
levezető elnök megköszönte a közgyűlésen megjelenteknek a részvételt, és berekesztette az ülést.

Melléklet:
-Jelenléti ív
Érd 2017.május 17.


…………………………………………….              ……………………………………………            
Tóth Andor                                                         Bódizs Éva
levezető elnök                                                    jegyzőkönyvvezető

……………………………………………               ………………………………………………
Molnárné Bognár Éva                                     Simonné Végh Rita
hitelesítő                                                                 hitelesítő

\ Nagycsaladosok Orszagos Egyesiiletének a tagja
2030 Erd, Kadér utca 15.




